CELEX: C2007/315/27
Language: sl
Date: 2007-12-22 00:00:00
Title: Zadeva C-240/06: Sodba Sodišča (prvi senat) z dne 25. oktobra 2007 (predlog za sprejetje predhodne odločbe Korkein hallinto-oikeus – Finska) v postopku, ki ga je sprožil Fortum Project Finance SA (Člen 56(1) ES – Direktiva 69/335/EGS – Člen 12(1)(a) in (c) – Odstopanje od prepovedi dvojnega obdavčevanja kapitalskih vložkov – Vložek, ki je v obliki delnic prenesen na družbo, ustanovljeno v drugi državi članici – Zamenjava delnic – Davek na prenos sredstev)

22.12.2007   
            
            
               SL
            
            
               Uradni list Evropske unije
            
            
               C 315/17
            
         Sodba Sodišča (prvi senat) z dne 25. oktobra 2007 (predlog za sprejetje predhodne odločbe Korkein hallinto-oikeus – Finska) v postopku, ki ga je sprožil Fortum Project Finance SA
   (Zadeva C-240/06) (1)
   
   (Člen 56(1) ES - Direktiva 69/335/EGS - Člen 12(1)(a) in (c) - Odstopanje od prepovedi dvojnega obdavčevanja kapitalskih vložkov - Vložek, ki je v obliki delnic prenesen na družbo, ustanovljeno v drugi državi članici - Zamenjava delnic - Davek na prenos sredstev)
   (2007/C 315/27)
   Jezik postopka: finščina
   Predložitveno sodišče
   Korkein hallinto-oikeus
   Stranka v postopku v glavni stvari
   
      Tožeča stranka: Fortum Project Finance SA
   Predmet
   Predlog za sprejetje predhodne odločbe – Korkein hallinto-oikeus – Razlaga člena 56 ES in člena 12(1)(c) Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25) – Odstopanje od prepovedi dvojnega obdavčevanja glede dajatve na kapital – Vložek v obliki delnic v družbo s sedežem v drugi državi članici – Davek na prenos delnic.
   Izrek
   Direktivo Sveta 69/335/EGS z dne 17. julija 1969 o posrednih davkih na zbiranje kapitala, kot je bila spremenjena z Direktivo Sveta 85/303/EGS z dne 10. junija 1985, je treba razlagati tako, da se njen člen 12(1)(c) ne nanaša na obdavčitev s takim davkom, kot je finski davek na prenos sredstev (varainsiirtovero), če se vrednostni papirji kot vložek prenesejo na kapitalsko družbo, ki v zameno za ta prenos izroči svoje na novo izdane delnice. Obdavčitev s takim davkom je v skladu s členom 12(1)(a) navedene direktive dovoljena.
   
      (1)  UL C 178, 29.7.2006.